stanford-oval/wikipedia huggingface dataset:
דם אמיתי – דמויות
דמויות ראשיות > טארה תורנטון

| --- | --- |

רוטינה וסלי בתפקיד טארה ת'ורנטון
 הופעה ראשונה:  1x01: Strange Love
 הופעה אחרונה:  7x10: Thank you
 מספר הופעות:  75 פרקים
 גילום הדמות:  רוטינה וסלי
 מידע
 גיל:  30
 תאריך לידה:  1982
 גזע:  אנושית ולאחר מכן שונתה לערפדה בעונה ה-5
 מין:  נקבה
 מקצוע:  מוזגת במרלוטס ולאחר מכאן בפאנגטזיה בעונה ה-5
 תאריך פטירה:  2012
 דמויות קשורות
 משפחה:  לטי מיי ת'ורנטון (אמא) לאפייט ריינולדס (בן דודה) רובי ג'ין ריינולדס (דודה) פמלה סווינפורד דה בפורט (יוצרת)
טארה ת'ורנטון (רוטינה ווסלי) היא חברתה הטובה ביותר של סוקי סטקהאוס וידידה של ג'ייסון סטקהאוס, איתם היא גדלה, עקב היות אמה אלכוהוליסטית. בגלל האלכוהוליזם של אמה, שהפך אותה לבלתי כשירה לטפל בטארה, וגם גרם לה לפגוע בטארה, טארה מתקשה לסמוך על אחרים, היא לרוב עצובה ועצבנית, ולעיתים קרובות היא מתכתשת עם תושבי בון טמפ. טארה עובדת כמוזגת במסבאת מרלוטס, ולאפייט ריינולדס, טבח במסבאה, הוא בן דודה.
אמה של טארה, שמשוכנעת שהאלכוהוליזם שלה נובע משד שנמצא בתוכה, הופכת לדתייה, ומבקשת מטארה לממן לה גירוש שדים, כדי שתוכל לחזור למצב נורמלי. טארה בהתחלה מסרבת, אך לבסוף מסכימה, ויחסיה עם אמה משתפרים לאחר מכן. בעונה השנייה מריאן פורסטר, יצור לא אנושי בעל כוחות גדולים, משתלטת עליה וגורמת לה לבצע מעשים נוראים. מעשים אלו הם שמובילים לבסוף להרג אהובה, אגס, על ידי תושב בון טמפ. בעקבות כל זאת היא מנסה להתאבד ללא הצלחה.
בעונה השלישית היא נחטפת על ידי ערפד שמאוהב בה, והוא כובל אותה ומענה אותה. סוקי עוזרת לה לברוח, ולבסוף ערפד זה נהרג. טארה מחליטה לעזוב את בון טמפ לבדה, ולהתחיל מחדש.
בעונה הרביעית היא מתחילה קשר עם בת זוג חדשה, נעמי (ודט לים) ומסתירה כל קשר לעברה. במהלך העונה בת זוגה מגלה את סודותיה, אך עוזבת את טארה לאחר שזו מגרשת אותה לאחר שפאם (הצאצאית של אריק) תוקפת אותם. בסוף העונה הרביעית היא נורית למוות על ידי דבי פלט (אשת זאב) שבאה לתקוף את סוקי.
בעונה החמישית פאם מופיעה בביתה של סוקי וכטובה לסוקי משנה את טארה והופכת אותה לצאצאית שלה. טארה מתכחשת להיותה ערפדה ומנסה להתאבד, אך פאם מונעת ממנה בהיותה היוצרת שלה. היא הופכת למוזגת בפאנגטזיה ולאחר מכן לחשפנית. לאחר ששריף חדש מגיע ומשליט טרור בפאנגטזיה, טארה הורגת אותו ופאם מחפה עליה ונלקחת על ידי הרשויות. לאחר שסוקי, ג'ייסון ואריק מצילים את כולם, טארה חושפת את רגשותיה לפאם ושתיהן מתנשקות.
מתה בתחילת העונה השביעית על ידי ערפד חולה.
דמויות ראשיות > לאפייט ריינולדס

| --- | --- |

נלסן אליס בתפקיד לאפייט ריינולדס
 הופעה ראשונה:  1x01: Strange Love
 הופעה אחרונה:  7x10: Thank you
 מספר הופעות:  80 פרקים
 גילום הדמות:  נלסן אליס
 מידע
 גזע:  מדיום
 מין:  זכר
 מקצוע:  טבח, סולל כבישים, סוחר סמים, זונה ממין זכר
 דמויות קשורות
 משפחה:  לטי מיי טורנת'ון (דודה) טארה טורנת'ון (בת דודה) רובי ג'ין ריינולדס (אמא)
לאפייט ריינולדס (נסלן אליס) הוא בן דודה של טארה, הטבח במסעדה בפאב מרלוטס, סוחר סמים (בעיקר דם ערפדים הנחשב כסוג של סם), וכמו כן מתעסק בזנות הומוסקסואלית.

בעונה הראשונה בסדרה, קו העלילה של לאפייט סובב סביב העובדה שהוא סוחר דם ערפדים. המקור שלו לסם הוא דרך הערפד אדי גאות'יר, שממנו הוא מנקז דם בתמורה לשירותי זנות. בסוף העונה אדי נהרג על ידי איימי ברלי, וכתוצאה מכך לאפייט נלקח כבן ערובה תחת אריק נורת'מן.

בתחילת העונה השנייה מתגלה כי לאפייט מוחזק על ידי אריק נורת'מן בצינוק של המועדון "פנגטזיה". כשאריק מעלה את לאפייט למשרדו לתחקור, לאפייט מוכיח מימוש עונשו ועל כן סבור כי הוא עומד להשתחרר. עד מהרה הוא מבין כי איננו הולך להשתחרר, למורת רוחו ואריק מחזיר אותו לצינוק. לאפייט רוקם תוכנית בריחה מוצלחת מהצינוק, אך הוא אינו מצליח לצאת מהמועדון כיוון שהדלת נעולה. ג'ינג'ר, עובדת אנושית במקום, יורה בו ברגל על הניסיון לבריחה והוא נלקח למשרדו של אריק שם הוא נוכח לפגיעת רגלו ולאפייט מתחנן בפניו שיהפוך אותו לערפד. אריק לא מאשר או דוחה את בקשתו. אריק, פאם וקואו ניזונים מדמו והוא מוחזר לצינוק, שם סוקי מוצאת אותו. היא מוצאת הסדר עם אריק וכך לאפייט חוזר לביתו. לקראת סוף העונה השנייה לאפייט מתחיל לפתח סימפטומים של הפרעות דחק טראומטיות. 
העונה השלישית מתחילה עם התמודדותו עם הטראומה, אבלותה של טארה על "אגס", והעובדה שהערפדים מפנגטזיה מכריחים אותו למכור דם ערפדים, שהם מספקים אותו.
דמותו של לאפייט שונה משמעותית בסדרה מדמותו בספר, ושונו הרבה פרטים עקב העובדה שהוא לא מת בסוף העונה הראשונה (מה שהתרחש בספר). בספר, זוהי גופתו של לאפייט במכונית של אנדי בלפלור ולא של גברת ג'נט. לדמות פותחו קווי עלילה מחוץ לספר עקב הפופולריות שרכשה בקרב קהל המעריצים וכדי לתמוך בטארה בדמותה המורחבת בסדרה.
דמויות ראשיות > ג'ייסון סטקהאוס

| --- | --- |

ראיין קוואנטן בתפקיד ג'ייסון סטקהאוס
 הופעה ראשונה:  1x01: Strange Love
 הופעה אחרונה:  7x10: Thank you
 מספר הופעות:  81 פרקים
 גילום הדמות:  ראיין קוואנטן
 מידע
 תאריך לידה:  1980
 גזע:  אנושי
 מין:  זכר
 מקצוע:  מפקח צוות כבישים, שוטר
 דמויות קשורות
 משפחה:  קורבט סטקהאוס (אבא, נפטר)  מישל סטקהאוס (אמא, נפטרה) סוקי סטקהאוס (אחות)  אדל סטקהאוס (סבתא, נפטרה) ארל סטקהאוס  (סבא, נפטר) פרנסיס סטקהאוס (דוד מדרגה שנייה, נפטר) ברטלט הייל (דוד מדרגה שנייה, נפטר) הדלי הייל (בת דודה) ברידג'יט סטקהאוס (אישה) 3 ילדים (שמות לא ידועים)
ג'ייסון סטקהאוס (ראיין קוואנטן) הוא אחיה של סוקי ומפקח צוות כבישים, ידוע כחביב הבנות בבון טמפ. 
במהלך העונה הראשונה הוא החשוד העיקרי ברצח ארבע נשים ששהו במחיצתו לפני הרצח: מודט פיקנס, דון גרין, סבתו, ואיימי ברלי. הוא פוגש את איימי בפנגטזיה במטרה להשיג "V" - דם ערפדים, לאחר שלאפייט נותן לו דגימה והוא נהיה מכור. לאחר שאיימי נרצחת, הוא מתחיל להאמין שהוא אחראי לרצח ארבע הנשים, ומסגיר את עצמו. כשהוא בכלא, הוא גויס על ידי "אחוות השמש" - כנסייה שפועלת נגד פעילות הערפדים.

במהלך העונה השנייה, ג'ייסון נהיה יותר ויותר מעורב בכנסייה, ואף מגיע עד למנהיגות הכנסייה, לצד הכמרים סטיב ניולין ואשתו שרה. על אף שהוא וסוקי העבירו זמן קצר ביחד, ג'ייסון יעשה כמעט הכל על מנת להגן עליה. לאחר המאורעות בביתה של סוקי הוא מתאחד עם אנדי בלפלור ויורה ב"אגס" בסיום העונה, כשהוא חושב שאגס עומד לפגוע באנדי. אנדי אמר לו לברוח, והוא מנקה את טביעות האצבעות שלו מהאקדח, ולוקח על עצמו את האחריות על הרצח בטענה שאגס היה הרוצח המבוקש של גברת ג'נט ודפני.
במהלך הסדרה ג'ייסון מסתבך לעיתים קרובות בשל היותו קל להשפעה ואימפולסיבי, הוא ידוע בעיירה כטיפש ורודף נשים, והעיסוק המוגזם שלו במין מתנקם בו לרוב כשנשים משפיעות על מעשיו באמצעותו, וכשהוא הורס מערכות יחסים רבות בחייו בשל החוסר יכולת שלו לשלוט ביצריו, אך הוא גם מוצג כאדם אמיץ ואכפתי ובעל כוונות טובות לרוב, ובסוף הסדרה הוא נראה מיושב ובמערכת יחסים ואבא לשלושה ילדים.
דמויות ראשיות > ג'סיקה המבי

| --- | --- |

ג'סיקה המבי בעונה הראשונה
 הופעה ראשונה:  1x10: I Don't Wanna Know
 הופעה אחרונה:  7x10: Thank you
 מספר הופעות:  70 פרקים
 גילום הדמות:  דברה אן וול
 מידע
 גיל:  17
 תאריך לידה:  1991
 גזע:  ערפדית
 מין:  נקבה
 דמויות קשורות
 משפחה:  ג'ורדן המבי (אבא) גברת המבי (אמא) עדן המבי (אחות) ביל קומפטון (יוצר) הויט פורטנברי (בעל)
ג'סיקה המבי (דברה אן וול) היא הערפדית הראשונה שנוצרה על ידי ביל. היא בת 17 בלבד והיא נוצרה על ידי ביל כחלק מעונשו ליצור ערפד לאחר שרצח ערפד אחר שניסה לרצוח את סוקי. היא גדלה במשפחה מחמירה והיא מאושרת להיות ערפדית וליהנות מהחופש הבלתי מוגבל. גישתה התובענית מעמידה במבחן את סבלנותו של ביל. במהלך העונה השנייה ג'סיקה נפגשת עם הויט פורטנברי, איתו היא מתחילה לנהל מערכת יחסים. לאחר שאמו ניתקה לו את קו מכשיר הטלפון, הוא נוסע עד לדאלאס (כאשר היא שוהה שם עם ביל וסוקי) במטרה לפגוש אותה. בבית המלון שניהם מקיימים יחסי מין בפעם הראשונה. כיוון שהיא הייתה בתולה לפני הפיכתה לערפדית, גופה מצמיח מחדש את קרום הבתולין, דבר שמקשה על יחסי המין שלהם. מערכת היחסים שלהם נפגעת לאחר שהיא תוקפת את אמו כשהייתה תחת השפעתה של מריאן. לאחר הריב שלה עם הויט, היא נעשית מבולבלת וניזונה מנהג משאית והורגת אותו ללא כוונה.
דמותה של ג'סיקה איננה מוזכרת בסדרת הספרים והיא למעשה פרי דמיונו של אלן בול. דמותה של ג'סיקה הפכה פופולרית ואף נפתח עבורה בלוג בדיוני באינטרנט.
דמויות משניות > ארלין פאולר

| --- | --- |

 הופעה ראשונה:  1x01: Strange Love
 הופעה אחרונה:  7x10: Thank you
 מספר הופעות:  76 פרקים
 גילום הדמות:  קרי פרסטון
 מידע
 גזע:  אנושית
 מין:  נקבה
 מקצוע:  מלצרית, בעלת הבר בלפלורס
 דמויות קשורות
 משפחה:  קובי פאולר (בן)  ליסה פאולר (בת)  טרי בלפלור (בעל לשעבר)  מייקי בלפלור (בן)
ארלין פאולר (קרי פרסטון) היא מלצרית במרלוטס וחברה טובה של סוקי. היא נישאה 4 פעמים ויש לה שני ילדים. 
בעונה הראשונה ארלין נמצאת במערכת יחסים עם רנה לנייר, כשאיננה יודעת שהוא רוצח סדרתי של נשים ששכבו עם ערפדים. היא ידועה בשל היותה חסרת-טקט והיא אינה מתביישת בגזענות שלה נגד ערפדים, ואף לא פוחדת להגיד את זה לסוקי ישר בפנים. כשארלין מבקשת מסוקי לשמור על ילדיה כשהיא רוצה לצאת עם רנה, היא לא ציפתה לראות את ביל ביחד איתה. היא עונדת על ילדיה צמידים מכסף. לאחר שהיא מגלה שרנה הוא הרוצח הסדרתי, ארלין משתגעת ונהיית היסטרית. 
בעונה השנייה ארלין עדיין מתקשה להשלים עם מותו של רנה, והיא מתעצבנת כשהיא שומעת אנשים במרלוטס מרכלים עליו אך טרי מגיע להרגיע אותה. במשך העונה השנייה ארלין וטרי מנהלים רומן אך הוא נהרס כאשר הם תחת השפעתה של מריאן (מה שלא מונע מהם לקיים יחסי מין בפומבי ביחד עם שאר תושבי בון טמפ). לאחר שהיא וטרי לא זוכרים אם הם שכבו, היא חושבת שטרי נאנס. 
בעונה השלישית ארלין מגלה שהיא בשבוע התשיעי להריונה, ובטוחה שאין האב יכול להיות אחר חוץ מרנה. למרות זאת, היא מספרת לטרי שהיא בהריון ממנו.
דמויות משניות > טרי בלפלור

| --- | --- |

טרי בלפלור
 הופעה ראשונה:  1x02: The First Taste
 הופעה אחרונה:  7x04: Death is not the end
 מספר הופעות:  55 פרקים
 גילום הדמות:  טוד לואו
 מידע
 גזע:  אנושי
 מין:  זכר
 מקצוע:  טבח
 דמויות קשורות
 משפחה:  אנדי בלפלור (בן דוד)  ארלין פאולר (אישה)
טרי בלפלור הוא טבח במרלוטס. השתתף בעברו כלוחם בעיראק, ומגלה סימנים של הפרעות דחק פוסט-טראומטיות. טרי הוא בן דודו של אנדי בלפלור הבלש המשטרתי בבון טמפ, ובין השניים יש יחסי חברות וחיבה. הוא חיבב את ארלין עוד כשהייתה עם בן זוגה, רנה, עמו עמדה להתחתן. לאחר שזה התגלה כרוצח סדרתי, מת, בין השניים מתפתחת מערכת יחסים. כשארלין מגלה שהיא בהריון מרנה המנוח בתחילת העונה השלישית, היא מספרת לו בלי כוונה שהוא האב, מה שגורם לו לאושר רב. לאחר שמתגלה האמת, טרי מבטיח לגדל את הילד כבנו. אף שלטרי התנהגות חריגה בשל הפרעת הדחק הפוסט-טראומטית ממנה הוא סובל, הוא נחשב כאדיב וטוב לב. עם זאת, כשרוחו של רנה נגלית לארלין, הוא רומז לה כי טרי אינו כה טוב לב כפי שהוא חושבת שהוא.
דמויות משניות > אנדי בלפלור

| --- | --- |

אנדי בלפלור
 הופעה ראשונה:  1x01: Strange Love
 הופעה אחרונה:  7x10: Thank you
 מספר הופעות:  77 פרקים
 גילום הדמות:  כריס באוור
 מידע
 גזע:  אנושי
 מין:  זכר
 מקצוע:  בלש, שריף משטרתי
 דמויות קשורות
 משפחה:  טרי בלפלור (בן דוד)  אדלין בלפלור (בת)  שרלין בלפלור (בת, נפטרה)  ברלין בלפלור (בת, נפטרה)  דניקה בלפלור (בת, נפטרה)
בלש בבון טמפ. קרוב משפחתו של טרי. לאחר פרישתו של באד דירבורן, מתמנה לשריף החדש. אנדי בעונה השלישית והרביעית היה מכור ל־v (דם ערפדים) אנדי נגמל מ v לאחר שבן דודו טרי בלפור לקח אותו למקום שלשניהם מוכר מן הילדות (מקום שבו השנים היו הולכים כאשא היו עצבניים) ושם טרי בלפור מראה לאנדי ששמר שם רובי צייד והשניים מתחילים לירות בפחיות טרי מראה לאנדי כמה הוא מרוכז בלי הv ואיך הוא פוגע בכל הפחיות. לעומת זאת אנדי מפספס בכל הפגיעות וכך הוא מבין שה v מוציא אותו מריכוז ואנדי מכריז שהוא מפסיק להישתמש בv ולאחר מכם בעונה 5 אפשר לראות את אנדי מוצא דגימת v ברכב של דבי (לאחר שדיוחו על האוטו שלה שפשוט עומד באותו מקום כמה ימים (דבי נרצחה על ידי סוקי) ובמקום לשתות אותה הוא מעביר את הדגימה לגייסון
דמויות משניות > שריף באד דירבורן

| --- | --- |

 הופעה ראשונה:  1x01: Strange Love
 הופעה אחרונה:  5x09: Everybody wants to rule the world
 מספר הופעות:  22 פרקים
 גילום הדמות:  ויליאם סנדרסון
 מידע
 גזע:  אנושי
 מין:  זכר
 מקצוע:  שריף המשטרה בבון טמפ
השריף של בון טמפ. עובד יחד עם אנדי בלפלור.
דמויות משניות > הויט פורטנברי

| --- | --- |

הויט פורטנברי
 הופעה ראשונה:  1x01: Strange Love
 הופעה אחרונה:  7x10: Thank you
 מספר הופעות:  56 פרקים
 גילום הדמות:  ג'ים פראק
 מידע
 גזע:  אנושי
 מין:  זכר
 מקצוע:  צוות כבישים
 דמויות קשורות
 משפחה:  מקסין פורטנברי (אמא)  ג'סיקה המבי (אישה)
הויט פורטנברי (ג'ים פראק) הוא חבר של ג'ייסון ורנה שעובד איתם בצוות הכבישים. הוא מוצג בסדרה כאדם טוב לב, והוא הדמות היחידה (חוץ מסוקי) שמראה את חיבתו לביל (קורא לו "הערפד ביל") ואף רוחש לו כבוד. בניגוש לג'ייסון, הוא ביישן מאוד בכל הנוגע לבחורות ותמיד יש לו תקווה להיכנס למערכת יחסים ברצינות. במהלך רוב העונה הראשונה הוא נשלט על ידי אמו, אך נעמד אל מולה כאשר ג'ייסון שקוע במערכת היחסים עם איימי.

בעונה השנייה, הוא פוגש את ג'סיקה במרלוטס, ערפדית חדשה שנוצרה על ידי ביל, והשניים מתחילים במערכת יחסים. כשג'סיקה נמצאת בדאלאס עם ביל וסוקי, אמו מנתקת לו את קו הטלפון הסלולרי וכך נותק הקשר ביניהם, והוא מחליט לנסוע לדאלאס. שניהם בתולים, אך הם מקיימים יחסי מין לראשונה במלון בדאלאס. העניינים ביניהם הסתבכו בכל הנוגע למין כאשר התברר שגופה של ג'סיקה מאחה מחדש את קרום הבתולין שלה, כחלק מהסגולות הערפדיות שלה. בסוף העונה השנייה, כשתושבי בון טמפ היו תחת השפעתה של מריאן, כולל אמו של הויט, הוא וג'יסקה החזיקו אותה בבית קומפטון. לאחר שג'סיקה איבדה סבלנות מהשיגעון השרוי בה, היא נשכה אותה בצווארה במטרה ליזון ממנה, אך הויט לוקח את אמו אליו הביתה והשניים נפרדים. בביתו, כשאמו חסרת שליטה, הוא מגלה סודות על עברו והוא מחליט לעזוב את בית אימו ויוצא לחיים עצמאיים. בעונה השלישית עובר לגור עם ג'ייסון.
דמויות משניות > לטי מיי תורנטון

| --- | --- |

 הופעה ראשונה:  1x02: The First Taste
 הופעה אחרונה:  7x10: Thank you
 מספר הופעות:  29 פרקים
 גילום הדמות:  עדינה פורטר
 מידע
 גזע:  אנושית
 מין:  נקבה
 מקצוע:  מובטלת
 דמויות קשורות
 משפחה:  טארה תורנטון (בת)  לאפייט ריינולדס (אחיין)  רובי ג'ין ריינולדס (אחות)  הכומר דניאלס (בעל)
לטי מיי היא אמה של טרה ודודתו של לאפייט. בעונה הראשונה היא סובלת מאלכוהוליזם קשה ועל ידי הצגת פלאשבקים ניתן לראות שהיא הייתה אלכוהוליסטית מאז שטרה הייתה ילדה קטנה. לטי פוגשת אישה שמספרת לה שחי בתוכה שד שגורם להתנהגותה ושע"י טקס גירוש שדים יקר היא תוכל להוציא את השד. לטי מצליחה לשכנע את טרה להשיג את הכסף לטקס ואכן היא משיגה אותו ושתיהן מגיעות לאשה שגרה בתוך יער ולטי עוברת את הטקס. בימים שאחרי הטקס ניתן לראות שיפור מהיר בהתנהגותה ונראה שהיא חזרה למוטב והפסיקה לשתות אלכוהול, אותו היא מגדירה כאוכל לשד. בתחילת העונה השנייה טרה מגלה שהטקס והאשה היו מזויפים, תרמית להשגת כסף. היא לא מגלה זאת לאמה כדי לא לשבור את ליבה ולגרום להידרדרות במצבה. לאחר השיפור לטי מתקרבת לדת והופכת לחברה קבועה בכנסייה ללא התייחסות כמעט לעברה. לאחר מותו של אגס היא מנסה לשפר את מצבה של טרה בעזרת הזמנת הכומר, איתו היא מנהלת מאוחר יותר רומן למרות היותו נשוי. לטי עושה הרבה טעויות בכוונה שטרה תסלח לה על התנהגותה בשנים שעברו, וכך יוצא שהיא מסכנת את טרה (למשל שטרה מנסה להתאבד אחרי שלטי לא משגיחה עליה כראוי) או כשהיא נותנת לטרה להימלט למריאן תוך כדי איום על לאפייט ברובה, מה שגורם ללאפייט לעבור התקף חרדה ומוביל לכך שהיחסים בין השניים יתערערו מאוד.
דמויות משניות > פמלה סווינפורד דה בופורט

| --- | --- |

 הופעה ראשונה:  1x04: Escape from Dragon House
 הופעה אחרונה:  7x10: Thank you
 מספר הופעות:  63 פרקים
 גילום הדמות:  קריסטין באוור
 מידע
 גזע:  ערפדה
 מין:  נקבה
 מקצוע:  עובדת בפנגטזיה, שותפה בבעלות 'דם חדש'
 דמויות קשורות
 משפחה:  אריק נורת'מן (יוצר)  טרה תורטון (צאצאית)  נורה גינזבורג (דודה ערפדית, צאצאית של גודריק)  גודריק (סבא ערפד, היוצר של אריק)
פאם היא צאצאית של אריק ובין השניים יש קשר חזק והיא מתוארת על ידו כמפונקת אך נאמנה. היא ערפדה מטופחת שאוהבת ללבוש וורוד והיא בנוסף ערפדה חזקה. היא מצייתת לאריק והצילה אותו לא פעם. היא מנהלת איתו את הבר פנגטאזיה. נרמז כי בעבר הייתה פאם זונה וכמו כן נאמר בסדרה שהיא לסבית, אך לא ידוע אם היא דו מינית או לא. במהלך העונה השלישית פאם עוזרת לג'סיקה להיפטר מגופת הגבר שהרגה וכמו כן מלמדת אותה כיצד ליזון מבני אדם בלי להרגם.
דמויות משניות > לורנה קרזיקי

| --- | --- |

 הופעה ראשונה:  1x05: Sparks Fly Out
 הופעה אחרונה:  5x03: Whatever I am, You made me
 מספר הופעות:  13 פרקים
 גילום הדמות:  מרינה קלאבנו
 מידע
 גיל:  250
 תאריך לידה:  1759
 גזע:  ערפדית
 מין:  נקבה
 תאריך פטירה:  2009 (3x07: Hitting the ground)
 דמויות קשורות
 משפחה:  ביל קומפטון (צאצא)  ג'סיקה המבי(נכדה ערפדית, צאצאית של ביל)
לורנה היא ערפדית, והיוצרת של ביל קומפטון, אותה פגש בדרכו חזרה לביתו ממלחמת האזרחים האמריקנית. במהלך יחסיה עם ביל השניים פיתו מינית אנשים שונים ורצחו אותם, על מנת לשתות את דמם.
במהלך כל יחסיהם, לורנה אובססיבית לגבי ביל, ומנסה להכריח אותו להישאר איתה. למשל, היא מאיימת על סוקי, חברתו החדשה של ביל, מונעת מביל להציל אותה מכת דתית בשם "אחוות השמש", ולבסוף מענה את ביל. לורנה נרצחת לבסוף על ידי סוקי, שמצילה את ביל מעינוייה.
דמויות נוספות > רנה לנייר/דרו מרשל

רנה לנייר או בשמו האמיתי דרו מרשל (מגולם על ידי מייקל ריימונד ג'יימס) הוא האנטגוניסט הראשי בעונה הראשונה. מרשל היה ארוסה של ארלין ועבד בצוות הכבישים עם ג'ייסון והויט. הוא רוצח סדרתי, שמקפח חייהן של נשים המקיימות יחסים מיניים עם ערפדים (באנגלית: Fang Banger, "דופק ניבים"). בעברו, הוא גר בבונקי, עיר שכנה לבון טמפ, שם רצח את אחותו סינדי כשגילה שקיימה יחסי מין עם ערפד. הוא עזב את העיר לפני שהמשטרה חקרה את מותה של אחותו ושינה את שמו. כשעבר לבון טמפ הוא החל במערכת יחסים מחייבת עם ארלין, תוך שהוא מציע לה נישואין.
מרשל ניסה לרצוח את סוקי מספר פעמים, עקב יחסיה עם ביל אך ללא הצלחה. הוא הרג את סבתה, אדל, ואת חתולתה. סוקי מגלה שהוא הרוצח הסדרתי, כשהוא מלווה אותה לביתה ובורחת ממנו לבית הקברות הסמוך. סאם, שהריח את המקטורן של רנה שהשאיר בפאב, קישר אותו לריח מצעי המיטה בזירת הרצח של דון גרין. לפיכך, מיהר לשנות צורתו לכלב ורץ להגן על סוקי. דעתו של מרשל הוסחה עקב סאם ששינה צורתו לכלב, ועל ידי ביל שהרגיש את הפחד של סוקי ויצא לאור השמש תוך שהוא כמעט נהרג, כדי לסייע לסוקי שלבסוף מצליחה להרוג את מרשל.
ארלין, שקושרת יחסים עם טרי, מגלה כי היא בהריון ממרשל. עקב חששה מכך, היא מספרת לטרי כי זה הילד שלו אך לבסוף מגלה לו את האמת. מרשל חוזר שוב כרוח, כשהוא מזהיר את ארלין כי טרי אינו כה טוב-לב כפי שהיא חושבת שהוא.
דמויות נוספות > דון גרין

משוחקת על ידי לין קולינס, 5 פרקים.
דון גרין היא מלצרית במרלוטס וחברתה של סוקי. דון נמצאת בזוגיות לסירוגין עם ג'ייסון סטקהאוס המבוסס על מין. זוגיותם מתחדשת לאחר הרצח של מודט פיקנס. כשג'ייסון מגלה שדון שכבה עם ערפד (שלאחר מכן מתגלה שהיה זה אריק) הוא מותח עליה ביקורת וכתוצאה מכך מחליטה "להשתעשע" וקושרת אותו למיטתה. כשדון חוזרת מעבודתה בערב וג'ייסון מחופש לערפד ומאיים על חייה, זה לא מוצא חן בעיניה והיא יורה יריית אקדח ברצפה לאחר שהוא לא מוכן לעזוב. מאוחר יותר באותו הלילה, היא נחנקת למוות על ידי דרו מרשל. כשג'ייסון מגיע למחרת להביא לה פרחים להתפייסות, הוא מופלל שנית ברצח, לאחר ששכנתה ראתה אותו עוזב לילה קודם לכן את דירתה לאחר יריית אקדח.
דמויות נוספות > אדל סטקהאוס

אדל הייל סטקהאוס (לואיס סמית) היא סבתם של סוקי וג'ייסון, המגדלת אותם מאז מות הוריהם. אדל מצטיירת כדמות אמהית, הדואגת למשפחתה וסובביה. היא מתעניינת בהיסטוריה של מלחמת האזרחים האמריקנית ואף מובילה קבוצה בנושא זה בשם "צאצאי המתים המהוללים". כשסוקי לראשונה מספרת לה על זוגיותה עם ביל, היא תומכת במערכת היחסים שלהם למרות ההתנגדות הרבה לקשרים עם ערפדים בקרב אנשי בון טמפ. אדל אף מזמינה את ביל, לנאום בפני אנשי העיירה על מלחמת האזרחים בה לחם, בכנסייה המקומית. כשסוקי שבה הביתה לאחר הנאום היא מוצאת את גופתה שותתת הדם של אדל במטבח, אותה רצח רנה שביקש לקפד את חייה של סוקי, אך נתקל בה בטעות[דרושה הבהרה].
דמויות נוספות > איימי ברלי

משוחקת על ידי ליזי קפלן, 6 פרקים.
איימי ברלי היא חברתו הבוהמית של ג'ייסון המכורה לסמים. היא במקור מקונטיקט אך היא נוסעת לבקר בדרום. היא לומדת פילוסופיה במכללה יוקרתית, ובמקביל מכורה ל-"V", דם ערפדים. היא פוגשת את ג'ייסון ב"פנגטזיה", פאב הערפדים, כשעניינם המשותף הוא להשיג דם, ומהר מאוד הם מתאהבים. כשאספקת הדם שלהם לבסוף נגמרת, ג'ייסון מוביל את איימי למספק הדם של לאפייט, אדי, והם חוטפים אותו ומנקזים את דמו. כשג'ייסון רוצה לשחרר את אדי לאחר שסיפק להם דם, וחוסר מוסכמויות נוספות ביניהם, היא תוקעת בלבו יתד מעץ ובכך הורגת אותו. ג'ייסון נגעל ממנה וגורם לה לוותר על הסם, חוץ מטיפה אחת אחרונה. במהלך השימוש האחרון, דרו מרשל מגיע בשנתם וחונק אותה למוות בחגורתו בזמן שהיא וג'ייסון חולמים בהקיץ במיטתם.
דמויות נוספות > סטיב ניולין

הכומר סטיב ניולן (מגולם על ידי מייקל מקמילן) הוא ראש אחוות השמש, אליה ג'ייסון מצטרף במהלך העונה השנייה. כנסיית אחוות השמש, מתנגדת ופועלת נגד ערפדים כשבעונה השנייה היא מחזיקה בידיה את גודריק, היוצר של אריק נורת'מן. בעוד אריק מחפש את גודריק בעזרת סוקי בדאלאס, אנשי הכנסייה מנסים לחטוף אותה ובהמשך אף מחזיקים אותה כבת ערובה כאשר היא מנסה לחדור את הכנסייה על מנת לחקור את היעלמותו של גודריק. במהלך העונה החמישית הוא נחשף שוב, ומתגלה כי כעונש על מעשיו הוא הפך לערפד ומאחר וזכה לחיי נצח, הוא חושף בפני ג'ייסון, מי שנאף עם אשתו, שרה, שהוא הומוסקסואל ("Proud Gay American Vampire") וכי הוא מאוהב בו.
דמויות נוספות > שרה ניולין

שרה ניולן היא אשתו של הכומר סטיב ניולן. היא טוענת כי בעבר היא תמכה בזכויות לערפדים, אך לאחר שאחותה נחטפה על ידי ערפדים היא התחילה להיות נגד ערפדים. היא מתווכחת עם בעלה לעיתים קרובות כי הוא לא נותן לה תפקידים משמעותיים יותר באחוות השמש. יש משיכה מינית לג'ייסון סטאקהאוס, והיא דואגת שיעבירו אותו ממחנה אחוות השמש לביתה כדי שהיא תוכל להיות קרובה אליו. לשתי הדמויות יש רומן, אף על פי שמערכת היחסים שלהם לבסוף מתפרקת כאשר בעלה מבין שסוקי היא אחותו, והוא מאמין (באופן שגוי) כי ג'ייסון הוא מרגל.
הופעתה הראשונה שרה היא בפרק 1 של העונה השנייה, והיא מגולמת על ידי אנה קמפ, מופיע כדמות ראשית בעונה השנייה של דם אמיתי.
דמויות נוספות > גודריק

גודריק (אלן הייד) היה ערפד בן כ-2,000 שנים והשריף של אזור 9 בדאלאס, טקסס. נולד במאה הראשונה לספירה לשבט גאולי שנכבש על ידי הרומים, שם נמכר לעבדות ואדונו התברר כערפד. אדונו עינה אותו פיזית ומינית עד שהגיע לגיל 16 ואז הפך אותו לערפד. כנקמה גודריק רצח את אדונו ויוצרו-מקרה יוצא דופן עקב הקשר החזק בין יוצר וצאצא ובגלל מעשו נרדף על ידי אחוות הערפדים העתיקים והתבודד במשך 1000 שנים. במהלך זמן זה צפה והתעניין בקרבות וצבאות בעודו רוצח ושותה את דמם של הניצולים והגוססים בשדות הקרב. באחד מן הקרבות שצפה ראה את הלוחם הוויקינגי אריק נורת'מן והתרשם מיכולות הלחימה שלו וכאשר ראה כי הוא גוסס לאחר הקרב הפך אותו לערפד. בשנת 1665 צאצאו אריק שומע על נערה צעירה בשם נורה גינזבורג אשר נלחמת ועוזרת לציבור בזמן המגפה השחורה, מורשם מגבורתה הוא מביא אותה אל 'אביו' גודריק. גודריק הופך אותה לערפדית והצאצאית השנייה שלו. בעונה השנייה של הסדרה הוא מסר את עצמו לכנסייה אחוות השמש כדי לעודד דו קיום עם בני האדם. לקראת סוף העונה השנייה, גודריק מחליט כי הוא עייף מחייו ורוצה לכפר על מעשיו על ידי התאבדות. למרות תחינותיו של אריק, הוא שם קץ לחייו כשסוקי לצידו. בהמשך הסדרה מופיע גודריק בזכרונותיו של אריק מספר פעמים, לרוב משמש כקול ההגיון ונותן עצות חשובות לצאצאיו אשר משפיעות על מעשיהם אף בהווה. בנוסף מופיע גודריק בחזיונותיו של אריק אשר חווה עקב שתיית דמה של לילית' הוא עוזר לו ולאחותו לצאת משליטת של האלה המטעה ולחזור לדרך הישר. במאות האחרונות לחייו גודריק שיפר את דרכיו ומעשיו והפך לדמות מלמדת ורוחנית ואף מתואר על ידי סוקי כערפד הכי אנושי שהיא אי פעם פגשה.
דמויות נוספות > ראסל אדג'ינגטון

ראסל אדג'ינגטון (דניס או'הר) היה מלך הערפדים של מדינת מיסיסיפי שבארצות הברית, והאנטגוניסט הראשי של העונה השלישית. בדומה לערפדים נוספים בסדרה, הוא מגלה עניין בסוקי סטקהאוס וכוחותיה. אהובו וצאצאו של ראסל הוא טלבוט, שנרצח על ידי אריק נורת'מן כנקמה בראסל על כך שרצח את משפחתו האנושית. בעודו נקבר על ידי אריק וביל מתחת לבטון כעונש, בסוף העונה הרביעית מתגלה כי הוא מצליח להשתחרר ממה שאמור היה להיות כלאו לנצח.
דמויות נוספות > אלסיד הרבו

איש זאב, עוזר לסוקי למצוא את ביל לאחר שמלך מיסיסיפי חוטף אותו. בין השניים נקשרים קשרי חברות שאלסיד מגלה בסוקי עניין רומנטי, אך זה אינו הדדי. דבי, אהובתו של אלסיד מנסה לרצוח את סוקי, אך זו לבסוף יורה בה. בתחילת העונה השביעית סוקי ואלסיד מנהלים רומן סדיר ואף חיים יחדיו. אלסיד נרצח על ידי ערפדים חולים בניסיון להגן על סוקי בתחילת העונה השביעית.
דמויות נוספות > סופי אן

סופי אן היא מלכת הערפדים של לואיזיאנה. לאחר שהיא מאבדת כמעט את כל הונה, היא מצווה על אריק למכור דם ערפדים בשבילה (שמכונה "וי"), אך ביל מגלה, מספר לראסל אדג'ינטון, והוא מכריח אותה להתחתן איתו, ובכך משיג שליטה גם על לואיזיאנה. סופי אן מופיעה לראשונה בעונה השנייה של דם אמיתי. בעונה הרביעית (סוף העונה השלישית) היא וביל נאבקים כשביל מביס אותה והופך בעקבות זאת למלך לואיזיאנה.
הערות שוליים

↑  הבלוג הבדיוני של ג'סיקה
ועדת אונסקו"פ

חיים ויצמן נואם בפני הוועדה
חברי הוועדה בעת פגישה עם נציגים יהודים במלון עדן בירושלים
ועדת אונסקו"פ – הוועדה המיוחדת של האו"ם לענייני ארץ ישראל (באנגלית: UNSCOP – United Nations Special Committee on Palestine) הייתה ועדת חקירה בין-לאומית שמונתה על ידי העצרת הכללית של האומות המאוחדות, במאי 1947, כדי לבחון את שאלת ארץ ישראל, בעקבות בקשתה של ממשלת בריטניה לחוות דעת של האו"ם, לאחר שלא הושגה הסכמה על הפתרון העדיף.